
生者天地之大德，疾者有生之大患，方术者治疾之大法。昔者神农氏、黄帝氏独观太初，旁烛妙有。味百药以辨物，审百疾以全生。其制名，其取类，其正君臣，其立佐使，其见于太素玉册之书，雷公岐伯之问。盖皆开神明之蕴，穷阴阳之变，原性命之理，而与天地同其复载。中古已还，镂之玉版，藏之金匮，功利及草木，惠泽及牛马，所以遗天下后世甚浓。历年既久，流弊滋甚，糟粕具在，而精意不传。《内经》有病名而莫之究，有治法而莫之习，极其妙至于通仙而莫之悟。人之生也，其位参于天地，其灵贵于万物，形不盈仞，而心侔造化。昆仑尺宅，修之可以长生；寸田神牖，闲之可以反照；天关神庐，息之可以召和。


去土符，书金格，炼丹却粒，御气凌虚，不假于物而裕然自足。嗟夫！达士可以神解，昧者且不能养其形，而况于了其心乎？内之五脏六腑，外之九窍四关，着之于色，发之于声，寓之于三部九候，一失其平，则疾 随至。神圣治于未兆，工巧救其已然。非天下之至精，孰能探天下之至赜？非天下之至粗，孰能佑天下之至神？朕悯大道之郁滞，流俗之积习，斯民之沉痼，庸医之妄作，学非精博，识非悟解。五行之数，六气之化，莫索其隐，莫拟其远。


曰寒曰热，曰寒热之相搏。差之毫厘，失之千里。而有余者益之，不足者损之。率意用法，草石杂进，夭枉者半，可胜叹哉！万机之余，着书四十二章，发明《内经》之妙，曰《圣济经》。其意精微，其旨迈远，其所言在理，所以探天下之至赜。亦诏天下以方术来上，并御府所藏，颁之为补遗一卷，治法一卷；卷凡二百，方几二万；以病分门，门各有论，而叙统附焉。首之以风疾之变动，终之以神仙之服饵，详至于俞穴经络、祝由符禁，无不悉备，名之曰《政和圣济总录》。其所载在事，所以 天下之至神。盖圣人之 世，本在于上，未在于下，无见于上则治之道不立，无见于下则治之具不行。经之所言者道也，医得之而穷神；《总录》之所载者具也，医用之而已病。汉张仲景作《伤寒论》，而杂之以方；唐孙思邈作《千金方》，而继之以《翼》。以谓不如是则世莫能用其术。然之二人者，游于方术之内者也。彼超然独见于方术之外，下顾岐伯之流而与之议，始可谓知道。朕作《总录》于以急世用，而救民疾，亦斯道之筌蹄云耳。天下后世宜致思于忘筌蹄而自得者，俯仰之间， 笑之度，御五行之数，运六气之化，以相天地，以育万物。至于反营魂而起当生者岂细事哉！盖将有来者焉。


大德重校《圣济总录》序

臣闻天地以溥生为大德，所以曲成万物而不遗。圣人赞天地之化育，故敛时五福，以敷锡于庶民。夫民之为物也，智者寡愚者众。起居失常，饮食无节，外为寒暑燥湿风以贼其形，内为喜怒思忧恐以乱其气，形气乃伤，疾所由作。圣人有忧之，谓祝由不可以尽已也。遂制药石针艾以攻八风六气之邪，为汤液醪醴以佐四时五行之正，防其未然，救其已病，然后物各遂其生，民不夭其命矣。亦谓非立宪言不可以福万世也。于是上法天道，下因地宜，究阴阳之本，明生死之由。考于古而验之今，取诸己而施之人，定为成书，着之玉版，藏之金匮，宣之于布政之堂，秘之于灵兰之室，以俟来哲，以施无穷。其为仁民爱物之心，斯可谓极矣！然其言至简，其论至要，其理至深，后世学人虽有上智，非研精核虑，则亦未易窥其奥也。故旷代之中，能以斯术鸣世者，时固有之。若夫神圣工巧，独得先世不传之秘，如和缓越人亦不过十余人而已，况去圣已远，支分派别，析而为众科，业而为专门，所以人各拘其偏，而莫肯究其全，则益不逮千古矣。积习成常，流弊滋甚，惧大道将遂于湮微，故《圣济总录》由是而作焉。上下凡二百余卷，始终几二百万言。逐病分门，门各有方。据经立论，论皆有统。盖将使读之者观论以求病，因方以命药，则世无不识之病，病无妄投之药。唯法有逆从，治有先后，在乎智者择其所当，从其所宜而已。究而言之，实医经之会要，学人之指南，生民之司命也。惜其始成于政和，重刊于大定，既绵历百年之久，不能无三豕之讹。今主上神极御天，修饰制度，治具毕张，以为是书所载，虽先圣之绪余，其所以康济斯民，亦致治之一助也。乃诏江浙行省，刊于有司，布之天下。其或谬戾，虽加厘正，复隆德音，俾下臣为之序引。臣诚愚陋，窃不自量，仰惟圣德如天，甄陶万类。爰自即位以来，于今七年，恩浃飞沉，仁及草木，然犹夙夜孜孜，广求民瘼，或一物不得其所，则必为之恻然。


臣谓此书复出，则上可以辅相天地之宜，下可以永底蒸民之生，物无疵疠，咸济于仁寿之域矣。


大德四年二月一日 集贤学士嘉议大夫典瑞少监臣焦养直谨序

Public domainPublic domainfalsefalse






 
	
	



About this digital edition


This e-book comes from the online library Wikisource[1]. This multilingual digital library, built by volunteers, is committed to developing a free accessible collection of publications of every kind: novels, poems, magazines, letters...


We distribute our books for free, starting from works not copyrighted or published under a free license. You are free to use our e-books for any purpose (including commercial exploitation), under the terms of the Creative Commons Attribution-ShareAlike 3.0 Unported[2] license or, at your choice, those of the GNU FDL[3].


Wikisource is constantly looking for new members. During the realization of this book, it's possible that we made some errors. You can report them at this page[4].


The following users contributed to this book:

	Midleading

	Palosirkka

	Rocket000

	Jdx

	Shizhao

	Tkgd2007

	Boris23

	KABALINI

	Bromskloss

	Tene~commonswiki

	AzaToth

	Bender235

	PatríciaR

	Dbenbenn











	↑ https://wikisource.org

	↑ https://www.creativecommons.org/licenses/by-sa/3.0

	↑ https://www.gnu.org/copyleft/fdl.html

	↑ https://wikisource.org/wiki/Wikisource:Scriptorium


OPS/images/c3_icon.svg_60px_PD_icon.svg.png_utm_source_zh.wikisource.org_utm_campaign_parser_utm_content_thumbnail





OPS/nav.xhtml

				    
					   
						  
							 		
								封面
							 

		
							 聖濟總錄
						  

		
								关于
							 


						  


					   
					   
						  
							    		
								  聖濟總錄
							    


							    		
								  关于
							    


						  


					    
				      
			        

OPS/images/c1_px_Zh_conversion_icon.svg.png_utm_source_zh.wikisource.org_utm_campaign_parser_utm_content_thumbnail





OPS/images/Wikisource-logo.svg.png





OPS/images/c2_g_20px_Wikimedia_logo.svg.png_utm_source_zh.wikisource.org_utm_campaign_parser_utm_content_thumbnail





OPS/images/c4_ystal_Clear_app_kedit.svg.png_utm_source_zh.wikisource.org_utm_campaign_parser_utm_content_thumbnail





